Държавен вестник, бр. 28, 2010 г., стр. 9

БРОЙ  28	
Д Ъ Р Ж А В Е Н  В Е С Т Н И К 	
СТР.  9  
и специфичните изисквания за всеки отделен 
случай с цел осигуряване на трайно възстано­
вяване от бедствието.
(2) За имотите – публична общинска и пуб­
лична държавна собственост, които подлежат 
на задължително застраховане, от сумата за 
възстановяване се приспада сумата на застра­
хователното обезщетение.
(3) При съсобственост сумата за финансиране 
съответства на процента на дяловото участие 
на държавата и/или на общината.
Чл. 24. (1) Комисията предоставя авансово 
отпуснатата с решението сума.
(2) В случаите по чл. 19, ал. 2 и 4 средствата 
се предоставят на областните управители чрез 
Министерския съвет.
Чл. 25. Исканията, по които не са взети 
решения за финансиране от комисията поради 
изчерпване на финансовите средства за съот­
ветната година, се разглеждат през следващата 
година до изтичане на 6 месеца от постъпва­
нето им.
Раздел IV
Предоставяне на възстановителна помощ
Чл. 26. (1) Комисията взема решение за 
предоставяне на възстановителна помощ на 
физически лица за подпомагане възстановява­
нето на жилищата им, засегнати от бедствие.
(2) Право на възстановителна помощ по 
ал. 1 имат собствениците на законно постро­
ени и единствени жилища или лицата, които 
имат учредено вещно право на ползване на 
тези жилища.
Чл. 27. (1) В срок до 14 дни от бедствието 
кметовете на общини изпращат в комисията 
и на съответния областен управител информа­
ционна форма съгласно приложение № 1 – за 
всяко населено място, в която се посочва броят 
на засегнатите жилищни имоти и се прилага 
списък с адресите на имотите. 
(2) В срока по ал. 1 кметовете на общини 
издават заповед за сформиране на общинска 
комисия за установяване и оценка на вредите. 
В комисията се включва и представител на 
областното управление „Гражданска защита“ 
на МВР и един експерт-оценител.
(3) В едномесечен срок от сформирането си 
комисията по ал. 2 изготвя протокол за оценка 
на вредите, за правоимащите лица по чл. 26, 
ал. 2 и предложения за начина на подпомага­
не на тези лица. Към протокола се прилагат 
снимки на увредените имоти.
(4) В срок до 3 месеца след изпращане на 
информационната форма по  ал. 1 кметовете 
на общини внасят в комисията искане за въз­
становителна помощ.
Чл. 28. (1) Към искането за възстановител­
на помощ за всеки отделен имот се прилагат:
1. копие от акт за собственост или за учре­
дено вещно право на ползване на имота;
2. удостоверение за данъчната оценка на 
имота;
3. декларация от лицето, че засегнатото 
жилище е единствено и законно построено;
4. протокол от общинската комисия по 
чл. 27, ал. 3.
(2) Документите по ал. 1, т. 1 – 3 се пре­
доставят на кмета от лицата по чл. 26,  ал. 2.
Чл. 29. (1) Възстановителната помощ се 
предоставя чрез кметовете на общини за заку­
пуване на строителни материали, за извършване 
на строителни услуги или за подпомагане по 
предложен от общинската комисия начин.
(2) Предоставената за всеки обект помощ се 
определя в зависимост от претърпените вреди в 
размер, осигуряващ минимално необходимите 
битови условия на лицата по чл. 26, ал. 2.
(3) Не се предоставя възстановителна помощ 
за текущ ремонт.
Чл. 30. В решението на комисията за пре­
доставяне на възстановителна помощ задъл­
жително се посочват:
1. лицата и обектите, за които се предоставя 
възстановителна помощ;
2. начинът на подпомагане;
3. размерът на възстановителната помощ.
Чл. 31. Кметовете на общини:
1. оповестяват решенията на комисията, 
като ги поставят на видно място в сградата 
на общината и на страницата на общината в 
интернет;
2. уведомяват лицата, на които е предоста­
вена възстановителна помощ;
3. организират изпълнението на решенията 
на комисията.
Чл. 32. (1) Комисията взема решение за 
предоставяне на възстановителна помощ на 
физически или юридически лица в случаите 
на причинени имуществени вреди вследствие 
на аварии и инциденти в обекти или чрез 
вещи – държавна или общинска собственост.
(2) Възстановителната помощ по ал. 1 се 
предоставя по реда на раздел VI, без да се 
прилагат документите по чл. 38, ал. 1, т. 2.
Раздел V
Финансиране на контролни проверки по изпъл­
нение на решенията на комисията и проверки 
по жалби и сигнали и във връзка с дейността є
Чл. 33. (1) Контролни проверки по изпълне­
ние на решенията на комисията и проверки по 
жалби и сигнали се възлагат от председателя 
на комисията.
(2) Председателят на комисията издава за­
повед за извършване на проверка по ал. 1, в 
която определя и лицата, които ще я извършват.